Publication: Magyar Közlöny
Issue: MK-2010-85 (Year: 2010, Number: 85)
Era: contemporary
Section: (1) A köztisztviselõk jogállásáról szóló 1992. évi XXIII. törvény (a továbbiakban: Ktv.) 3. § (1) bekezdése helyébe
Paragraph Index: 430

(2) A Ktv. 7. § (1) bekezdése helyébe a következõ rendelkezés lép: „(1) Közszolgálati jogviszony büntetlen elõéletû, cselekvõképes, legalább középiskolai végzettséggel, ügykezelõi feladatkörre legalább középszintû szakképesítéssel rendelkezõ magyar állampolgárral létesíthetõ és tartható fenn. Jogszabály által meghatározott fontos és bizalmas munkakörre közszolgálati jogviszony csak azzal létesíthetõ, aki a munkakörre elõírt, az állami élet és a nemzetgazdaság jogszerû mûködéséhez szükséges biztonsági feltételeknek megfelel. A jelentkezõnek írásban nyilatkoznia kell arról, hogy ezeknek a követelményeknek megfelel, és hozzájárul ahhoz, hogy ezt az illetékes nemzetbiztonsági szolgálat ellenõrizze. Az ellenõrzéshez való hozzájáruláshoz a külön törvényben meghatározott hozzátartozó nyilatkozatát is csatolni kell. Ha az érintett úgy nyilatkozik, hogy a fontos és bizalmas munkakörrel együtt járó kötelezettségeknek nem kívánja magát alávetni, vele fontos és bizalmas munkakörre közszolgálati jogviszony nem létesíthetõ.”

Source: https://magyarkozlony.hu/hivatalos-lapok/8f348eb9cbd022fb3c936c212116766680e2eebb/dokumentumok/3e78dd68b3c8a4ba8d067d65d8940ffaee6c7881/letoltes